Document ID: 31997R0135

ΚΑΝΟΝΙΣΜΟΣ (ΕΚ) αριθ. 135/97 ΤΗΣ ΕΠΙΤΡΟΠΗΣ της 24ης Ιανουαρίου 1997 για τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως τα άρθρα 9, και 13,
Εκτιμώντας:
ότι ο κανονισμός (ΕΚ) αριθ. 1445/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2333/96 (4), έχει καθορίσει τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος 7
ότι ο όγκος για τον οποίο ζητούνται πιστοποιητικά που περιλαμβάνουν προκαθορισμό της επιστροφής παραμένει σαφώς ανώτερος της κανονικής διαθέσεως 7
ότι, για να μη θιγεί η καλή διαχείριση της αγοράς, πρέπει να προβούμε σε μία μείωση της διάρκειας ισχύος των πιστοποιητικών αυτών 7
ότι επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 8 παράγραφος 1 του κανονισμού (ΕΚ) αριθ. 1445/95 αντικαθίσταται από το ακόλουθο κείμενο:
«1. Το πιστοποιητικό εξαγωγής ισχύει επί 30 ημέρες από την ημερομηνία της έκδοσής του όπως καθορίζεται στο άρθρο 21 παράγραφος 2 του κανονισμού (ΕΟΚ) αριθ. 3719/88.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στα πιστοποιητικά εξαγωγής που περιλαμβάνουν προκαθορισμό της επιστροφής που ζητούνται από την επόμενη ημέρα που τίθεται σε ισχύ ο εν λόγω κανονισμός.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 1997.

Labels: 3
17
6